کولت. آذ شیفاهی خالق ادبیاتینین اساس ژانری اولان آتالار سؤزلریندن بیر نئچهسینی سیزه تقدیم ائدیر:
آناسی گزن آغاجی قیزی بوداق-بوداق گزر.
آتا اولمایان - آتا، آنا اولمایان - آنا قدرینی بیلمز.
آتیجی آتار، تایینی تاپار.
بالام منه عزیزدیر، تربییهسی اؤزوندن ده عزیزدیر.
بیر آتا دوققوز اوغول ساخلار، دوققوز اوغول بیر آتانی ساخلاماز.
بیر-بیرینی سئون ار-آرواد کومادا دا خوشبخت اولار.
دؤیولمهیهن دویودن آش اولماز.
ار ایله آروادین خمیری بیر یئرده یوغرولوب.
ار-آرواد ایپکدیر، آرایا گیرهن کؤپک.
ارله آروادین تورپاغی بیر یئردن گؤتورولر.
ائولنرکن قولاقلارینا یوخ، گؤزلرینه اینان.
اول ائوین ایچی، سونرا چؤلو.
گرک تکجه گلین گلین اولماسین، گلین گئدن یئر ده گلین اولسون.
هر ایشلهیهن - کیشی اولماز،
هر دوغان - آنا اولماز.
هر کس آغلار، اما آنالار باشقا جور آغلار.
مندن اولوب منه اوخشامیر.
پیس اؤولاد آلتینجی بارماق کیمیدیر - کسرسن آغرییار، کسمزسن سنی عیبه جر گؤسترر.
قادینسیز ائوده هؤرومچکلر تور قورار.
قیراغینا باخ، بئزینی آل، آناسینا باخ، قیزینی آل.
قیزینی دؤیمهیهن، دیزینی دؤیر.
سو آخار، چوخورونو تاپار.
سوبایین مالین ایت یئیر، جانین - بیت.
اوشاغی اوخودان - آتانین کیسهسی، آنانین کاساسی.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ace_Arab azb_Arab azb_Arab